

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΑΤΤΙΚΗΣ**  **ΔΗΜΟΣ ΜΕΤΑΜΟΡΦΩΣΗΣ**  **Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**  **ΤΑΧ. Δ/ΝΣΗ: Ιωάννη Ράλλη & Δημαρχείου 1 144 52 - Μεταμόρφωση Αττικής**  **ΠΛΗΡΟΦΟΡΙΕΣ : ΧΑΤΖΗΑΠΟΣΤΟΛΟΥ ΠΑΡΑΣΚΕΥΗ**  **ΤΗΛΕΦΩΝΟ :2132012942**  **Ε-Mail: pxatzhapostolou @metamorfossi.gov.gr** | Μεταμόρφωση |

**ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ ΣΤΗΝ ΔΗΜΟΠΡΑΣΙΑ**

Στη δημοπρασία δικαιούνται να συμμετέχουν Έλληνες πολίτες, αλλοδαποί πολίτες, ημεδαπά και αλλοδαπά νομικά πρόσωπα που δραστηριοποιούνται νόμιμα στην Ελλάδα ή ενώσεις αυτών, δεν γίνονται δεκτοί στη δημοπρασία όσοι απασχολούνται στο Δημόσιο ή σε ΝΠΔΔ.

Για να λάβει κανείς μέρος στη δημοπρασία πρέπει πριν απ' αυτή:

**Α) Ο ΠΛΕΙΟΔΟΤΗΣ ΝΑ ΠΡΟΣΚΟΜΙΣΕΙ:**

1. **Έγγραφη δήλωση συμμετοχής, με πλήρη στοιχεία του ενδιαφερόμενου** καθώς και προσδιορισμού της θέσης, ή των θέσεων για τις οποίες ενδιαφέρεται. Για νομικά πρόσωπα, απαιτείται υπογραφή του νόμιμου εκπροσώπου τους.
2. **Φωτοτυπία της ταυτότητας** ή άλλου εγγράφου από τα προβλεπόμενα στην παρ. 4 του άρθρου 3 του Ν. 2690/1999 όπως τροποποιήθηκε με το άρθρο 25 του Ν. 3731/2008. Η ταυτότητα των αλλοδαπών αποδεικνύεται, στην περίπτωση πολιτών Κράτους - Μέλους της Ευρωπαϊκής Ένωσης, από το δελτίο ταυτότητας ή το διαβατήριο. Εάν ο αιτών είναι αλλοδαπός - υπήκοος κράτους μη μέλους της Ευρωπαϊκής Ένωσης φωτοαντίγραφο ισχύουσας άδειας διαμονής που του επιτρέπει την άσκηση ανεξάρτητης οικονομικής δραστηριότητα
3. **Υπεύθυνη δήλωση του Ν. 1599/86** του συμμετέχοντος στη δημοπρασία ή του νόμιμου εκπροσώπου του με θεωρημένο το γνήσιο της υπογραφής στην οποία θα αναφέρεται ότι **δεν έχει αποκλειστεί από διαγωνισμούς του δημοσίου, καθώς και του εγγυητή του.**
4. Νομιμοποιητικά **έγγραφα εκπροσώπησης**, εφόσον ο διαγωνιζόμενος συμμετέχει στη δημοπρασία με εκπρόσωπο, με νόμιμο πληρεξούσιο (συμβολαιογραφικό έγγραφο) ή εξουσιοδότηση με θεώρηση του γνήσιου της υπογραφής, στην επιτροπή που διεξάγει τη δημοπρασία
5. **Βεβαίωση της Ταμειακής Υπηρεσίας** του Δήμου περί του ότι δεν είναι οφειλέτης του Δήμου από οποιαδήποτε αιτία.
6. **Υπεύθυνη δήλωση του Ν.1599/1986** στην οποία θα αναφέρει ότι:

* «έλαβε πλήρη γνώση των όρων της παρούσας διακήρυξης, βάσει των οποίων θα διεξαχθεί η Δημοπρασία εκμίσθωσης του δικαιώματος χρήσης του περιπτέρου…………….. και τους αποδέχεται ανεπιφύλακτα.»
* «έλαβε γνώση της πραγματικής κατάστασης του χώρου και του κουβουκλίου και το βρήκε κατάλληλο και χωρίς ελαττώματα για το σκοπό που προορίζεται και θα το παραλάβει στην κατάσταση που βρίσκεται ανεπιφύλακτα.»
* «έχει ελέγξει τον προς παραχώρηση χώρο και κουβούκλιο και θα αναλάβει όλες τις δαπάνες που τυχόν απαιτηθούν σε σχέση με αυτό.»

1. **Eγγύηση** (συμμετοχής), γραμμάτιο συστάσεως παρακαταθήκης του Ταμείου Παρακαταθηκών και Δανείων ή εγγυητική επιστολή αναγνωρισμένης Τράπεζας, ποσού ίσο προς το ένα δέκατο (1/10) του οριζόμενου ελάχιστου ορίου πρώτης προσφοράς της διακήρυξης.

**Η εγγυητική επιστολή πρέπει να περιέχει τα ακόλουθα στοιχεία**:

* να έχει εκδοθεί από τράπεζα που λειτουργεί νόμιμα στην Ελλάδα ή σε οποιοδήποτε άλλο κράτος της Ευρωπαϊκής Ένωσης να είναι συντεταγμένη στην ελληνική γλώσσα ή σε αντίθετη περίπτωση να συνοδεύεται από επίσημη μετάφραση στα ελληνικά, αλλιώς δε γίνεται αποδεκτή
* να απευθύνεται στο Δήμο Μεταμόρφωσης
* να αναφέρει σαφώς τα στοιχεία εκείνου για τον οποίο εγγυάται και τον τίτλο της Δημοπρασίας, όπως αναφέρεται στη Διακήρυξη
* να αναφέρει ότι η διάρκεια ισχύος της εγγυητικής επιστολής ορίζεται μέχρι την ημέρα υπογραφής της σύμβασης
* το ποσό

Η κατά τον τρόπο αυτό κατατεθειμένη εγγύηση επιστρέφεται σ' αυτούς που μετέχουν στη δημοπρασία αμέσως μετά τη λήξη της, εκτός από εκείνη του πλειοδότη που αναδείχθηκε, στον οποίο επιστρέφεται μετά την υπογραφή του συμφωνητικού.

1. **Να παρουσιάσει αξιόχρεο εγγυητή**, ο οποίος ευθύνεται αλληλέγγυα, αδιαίρετα, εξ’ ολοκλήρου και ως πρωτοφειλέτης για όλες τις υποχρεώσεις του μισθωτή, παραιτούμενος του δικαιώματος της διαιρέσεως και διζήσεως (Α.Κ. 855) και θα υπογράψει τα πρακτικά δημοπρασίας και τη σύμβαση παραχώρησης δικαιώματος χρήσης.

**Β) Ο ΕΓΓΥΗΤΗΣ ΝΑ ΠΡΟΣΚΟΜΙΣΕΙ:**

1. **Υπεύθυνη δήλωση του Ν.1599/1986** στην οποία θα αναφέρει ότι:

* «έλαβε πλήρη γνώση των όρων της παρούσας διακήρυξης, βάσει των οποίων θα διεξαχθεί η Δημοπρασία εκμίσθωσης του δικαιώματος χρήσης του του περιπτέρου …….…………. και τους αποδέχεται ανεπιφύλακτα.»
* «αναλαμβάνει την υποχρέωση – σε περίπτωση που κατακυρωθεί το αποτέλεσμα της παρούσης δημοπρασίας στον πλειοδότη – να υπογράψει εμπρόθεσμα τη σχετική σύμβαση και ευθύνεται απεριόριστα, αλληλέγγυα και σε ολόκληρο με τον ενδιαφερόμενο για όλες τις υποχρεώσεις του ενδιαφερόμενου, που απορρέουν από την παρούσα Δημοπρασία και ότι παραιτείται ρητά από την ένσταση της διζήσεως, της διαιρέσεως και από κάθε άλλη ένσταση ή ισχυρισμό .»
* «αποδέχεται τον ορισμό του ως εγγυητή.»

1. **Βεβαίωση της Ταμειακής Υπηρεσίας** του Δήμου περί του ότι δεν είναι οφειλέτης του Δήμου από οποιαδήποτε αιτία
2. **Φωτοτυπία της ταυτότητας** ή άλλου εγγράφου από τα προβλεπόμενα στην παρ. 4 του άρθρου 3 του Ν. 2690/1999 όπως τροποποιήθηκε με το άρθρο 25 του Ν. 3731/2008. ή διαβατηρίου
3. **Φορολογική ενημερότητα**.

**ΥΠΕΥΘΥΝΗ ΔΗΛΩΣΗ ΟΤΙ ΕΑΝ ΑΝΑΔΕΙΧΘΟΥΝ ΠΛΕΙΟΔΟΤΕΣ ΜΕΧΡΙ ΤΗΝ ΥΠΟΓΡΑΦΗ ΤΗΣ ΣΥΜΒΑΣΗΣ, ΘΑ ΠΡΟΣΚΟΜΙΣΘΟΥΝ ΤΑ ΠΑΡΑΚΑΤΩ ΔΙΚΑΙΟΛΟΓΗΤΙΚΑ :**

1. **Πιστοποιητικό ποινικού μητρώου**, έκδοσης του τελευταίου τριμήνου, από το οποίο να προκύπτει ότι ο ενδιαφερόμενος ή νόμιμος εκπρόσωπος δεν έχει καταδικαστεί για ατιμωτικό αδίκημα ή αδίκημα σχετικό με την άσκηση της επαγγελματικής δραστηριότητας.
2. **Ασφαλιστική και φορολογική ενημερότητα**, που να ισχύει κατά την ημερομηνία κατάρτισης της σύμβασης.
3. **Πιστοποιητικό εγγραφής στο οικείο Επιμελητήριο**, που θα έχει εκδοθεί το πολύ έξι (6) μήνες πριν την υπογραφή της σύμβασης.
4. **Πιστοποιητικό ότι δεν τελεί υπό πτώχευση**, αναγκαστική διαχείριση, εκκαθάριση ή υπαγωγή στο άρθρο 99 του πτωχευτικού κώδικα και ότι δεν εκκρεμεί σχετική αίτηση, που αφορά τον ενδιαφερόμενο ( φυσικό ή νομικό πρόσωπο)

**Αποκλείονται από την διαδικασία επιλογής όσοι έχουν καταδικαστεί:**

* για κλοπή, υπεξαίρεση, απάτη, απιστία, εκβίαση, πλαστογραφία, δωροδοκία, νομιμοποίηση, εσόδων από παράνομες δραστηριότητες
* για παραβίαση των διατάξεων των νόμων περί ηθών και λεσχών
* για παράβαση της περί συναλλάγματος νομοθεσίας. Σε περίπτωση εταιρείας αυτό ισχύει για όλους τους εταίρους σε ΟΕ, ΕΕ, ΙΚΕ, και ΕΠΕ και όλα τα μέλη του Δ.Σ. για ΑΕ
* για παράβαση της περί ναρκωτικών νομοθεσίας

Σε περίπτωση που ο πολίτης είναι αλλοδαπός, πρέπει να προσκομίσει όλα τα παραπάνω δικαιολογητικά και επιπλέον, να προσκομίσει πιστοποιητικό της κατά περίπτωση αρμόδιας αρχής της χώρας εγκατάστασής του, από το οποίο να προκύπτει ότι είναι ενήμερος ως προς τις υποχρεώσεις του που αφορούν τις εισφορές κοινωνικής ασφάλισης και ως προς τις φορολογικές υποχρεώσεις του.

Η έλλειψη ενός ή περισσοτέρων εκ των παραπάνω δικαιολογητικών αποκλείει τον ενδιαφερόμενο από την διαδικασία της συμμετοχής.

Την ευθύνη για την συγκέντρωση και την εκπρόθεσμη κατάθεση των δικαιολογητικών την φέρει αποκλειστικά και μόνο ο ενδιαφερόμενος.